text: রাহুল দেশরাজ চাহার (জন্ম ৪ আগস্ট ১৯৯৯) একজন ভারতীয় আন্তর্জাতিক ক্রিকেটার যিনি ঘরোয়া লীগে রাজস্থানের হয়ে খেলেন। ওয়েস্ট ইন্ডিজের বিপক্ষে আগস্ট ২০১৯ এ ভারত ক্রিকেট দলের হয়ে আন্তর্জাতিক ক্রিকেটে অভিষেক হয়েছিল তার।
  
  কর্মজীবন
  
  ঘরোয়া প্রতিযোগিতা  
  ২০১৬ সালে ৫ নভেম্বর রাজস্থানের হয়ে ২০১৬-১৭ রনজি ট্রফিতে প্রথম শ্রেণির ক্রিকেটে অভিষেক হয় তার। লিস্ট এ ক্রিকেট-এ তার অভিষেক হয় ২৫ ফেব্রুয়ারি ২০১৭ সালে, ২০১৬-১৭ বিজয় হাজারে ট্রফিতে।
  
  ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লীগের জন্য ১০ লাখ রুপিতে রাইজিং পুনে সুপারজায়ান্টসের সাথে চুক্তিবদ্ধ হন।  ২০১৭ সালের ৮ এপ্রিল ইন্ডিয়ান প্রিমিয়ার লিগে টুয়েন্টি২০(টি২০) ক্রিকেটে অভিষেক করেছিলেন।  জানুয়ারি ২০১৮ সালে, তাকে মুম্বই ইন্ডিয়ান্স ২০১৮ আইপিএল এর জন্য নিলামে ক্রয় করে নেয়।
  
  ২০১৮-১৯ বিজয় হাজারে ট্রফিতে নয়টি ম্যাচে বিশ ডিসমিসাল করে তিনি রাজস্থানের হয়ে শীর্ষ উইকেট শিকারী ছিলেন। অক্টোবর ২০১৮ এ, তাকে ২০১৮ দেওধর ট্রফির জন্য ভারত সি দলে জায়গা দেওয়া হয়েছিল। তিনি তার দুর্দান্ত পারফরম্যান্সের পরে আইপিএল 2019 সালে ড্রিম১১ গেম চেঞ্জার অ্যাওয়ার্ড পেয়েছিলেন।
  
  আগস্ট ২০১৯ এ, তাকে ২০১৯-২০দুলিপ ট্রফির জন্য ভারত গ্রিন দলের দলে অন্তর্ভূক্তি দেওয়া হয়েছিল।
  
  আন্তর্জাতিক  প্রতিযোগিতা  
  জুলাই ২০১৯ সালে, ওয়েস্ট ইন্ডিজের বিপক্ষে সিরিজের জন্য ভারতের টুয়েন্টি-২০ আন্তর্জাতিক (টি২০আই) দলে জায়গা পেয়েছিলেন তিনি।  ওয়েস্ট ইন্ডিজের বিপক্ষে আগস্ট ২০১৯-এ টি২০ অভিষেক হয় তার।
  
  তথ্যসূত্র
  
  বহিঃসংযোগ 
  
   
  বিষয়শ্রেণী:মুম্বই ইন্ডিয়ান্সের ক্রিকেটার
  বিষয়শ্রেণী:রাইজিং পুনে সুপারজায়েন্টসের ক্রিকেটার
  বিষয়শ্রেণী:রাজস্থানের ক্রিকেটার
  বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
  বিষয়শ্রেণী:ভারতীয় ক্রিকেটার
  বিষয়শ্রেণী:জীবিত ব্যক্তি
  বিষয়শ্রেণী:১৯৯৯-এ জন্ম
title: রাহুল চাহার